Episcopul Husilor, Corneliu Barladeanu, i-a surprins pe credinciosi dupa ce a aparut la Protopopiatul Barlad cu un SUV de zeci de mii de euro marca Volkswagen, cu sofer personal si un aghiotant in sutana care a avut grija sa-i deschida usa.

Conform Adevarul, intamplarea a avut loc pe 12 mai. Aproximativ 20 de enoriasi ai bisericii “Sfantul Spiridon” Barlad, majoritatea pensionari, care sperau sa vorbeasca cu episcopul, s-au aratat indignati de atitudinea acestuia.

Credinciosii au venit sa ceara sa le fie adus inapoi preotul Sorin Chirvase, inlaturat din parohie in postul Craciunului 2014. Dupa inlaturarea acestui preot, enoriasilor li s-au impus "biruri" pentru a-si pomeni mortii si viii.

“De la Pastele Blajinilor pana pe 21 noiembrie se pun pomelnice pentru morti. Ni s-a cerut cate 100 de lei ca sa primeasca pomelnicul. Daca nu il plateam, nu il citea. Preotul mi-a spus sa vin si sambata si duminica sa platesc pomelnic si pentru vii si pentru morti. Am pensie de 600 de lei, nu am de unde sa dau atatia bani. Ei se lafaie in masini de lux, nu se gandesc la bietii oameni”, a spus indignata Constanta Podoleanu, aratand catre masina de lux a episcopului, dar si a altor preoti veniti la intrunire.

Corneliu Barladeanu i-a ignorat complet pe batranii nemultumiti si a coborat din masina dupa ce un preot i-a deschis usa. Episcopul nu a stat nicio secunda sa-i binecuvanteze pe credinciosi ori sa le asculte pasurile. Din acest motiv, nu au lipsit huiduielile si cuvintele grele: "huo", "hotii", "dati-ne bisericile inapoi" etc.

Mai multe detalii pe

www.adevarul.ro

.